AlexejDobrolubov/national_council_slovak_2010 huggingface dataset:
14. schôdza NR SR - 7.deň - A. dopoludnia
Dátum: 2013-02-07
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

80. Ďakujem veľmi pekne. Ja som si pri tejto príležitosti, ďakujem aj za reakcie, spomenul, my sme mali jedno krásne povolebné tričko, bol to jeden z najkrajších materiálov, na ktorý si pamätám, a na tom bol slovenský znak a bol napísaný text "Máme radi túto krajinu". Dodnes mám toto tričko aj so slovenským znakom. Veľmi rád si ho obliekam, šetrím si ho, aby som ho veľmi rýchlo nezodral. Ale ja milujem túto krajinu, aj tento ľud, aj s tými hriechmi, ktoré máme tuná, hej. A treba sa s nimi vysporiadať. Milujem túto krajinu aj s týmto hriešnym ľudom. A ja som jeden z nich. Tak isto aj ja som hriešnik. Ja nie som ten spravodlivý, alebo ten najlepší, najdokonalejší. Určite nie som, nepatrím medzi nich. A zabudol som v rozprave, ak môžem, pán predseda, spomenúť ešte jednu vec, keď kolega Matovič bol označený za koalíciu, či už toho alebo toho koaličného partnera. Ja odmietam byť koalíciou a vytvárať koalíciu s akýmkoľvek zlom. A to je jedno, tu môžeme ukazovať na ľavú, alebo na pravú stranu. So zlom ja koalíciu nijakú vytvárať nebudem. A to keď niekto spolitizuváva zase tuná niektoré tie veci, tiež sa mi to nepáči, pretože to je naozaj potom len také hranie sa a prihrievanie si tej vlastnej polievočky a vzájomného takého osočovania a napádania. Poprosil by som, ak tie emócie dokážeme ako udržať, aby sme aspoň v hranici tej ľudskosti, a zvlášť už aj tej kolegiality, tak aby sme boli vzájomne tolerantní voči sebe. Môžeme mať iný názor, veď to je normálne, že ľavica hlasuje, trebárs má ruky hore, pravica má ruky dole. To, že máme iný názor, to neznamená, že sa musíme nenávidieť. To sú rovnako aj súperi na ihrisku, ktorí po futbalovom zápase alebo volejbalovom zápase, nakoniec každý chce vyhrať na tom ihrisku, ale podajú si ruky. Tak s takou nenávisťou vzájomne by som poprosil, aby sme nevystupovali voči sebe. Ďakujem.
14. schôdza NR SR - 6.deň - B. popoludní
Dátum: 2013-02-06
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

116. Hej, som dostal, kolega mi to tu hovorí. Nemyslím si. Vôbec ma neurazili tieto slová, stojím si za tým, čo som povedal, tuná Janka to odcituje, ona vystúpi tu v tej záverečnej reči. Áno, nie sme tuná v kaviarni, ale, pán kolega, cez to všetko som o tom presvedčený, že treba vyjsť v ústrety práve aj takto hendikepovaným ľuďom, ktorí sú slabovidiaci alebo úplne slepí, slabopočujúci a hluchí. Ja na ten televízor nie som odkázaný ani nie som závislý, ale mnohí títo ľudia a aj dôchodcovia, aj starší ľudia práve a sledujú tie televízne programy. Prečo im nevytvoriť tento komfort? Prečo tu máme takú nábehovú rampu pre vozičkárov? Tak aby aj kolega, keď by tu bol, ja neviem, mal problémy s chôdzou alebo na vozíku, aby sa mal možnosť pohybovať. Rovnako je to aj pri vysielaní a som presvedčený, že tento návrh, ktorý podáva tuná kolegyňa Janka, tak je dobrý. Ja ho podporím. Ďakujem.
14. schôdza NR SR - 6.deň - B. popoludní
Dátum: 2013-02-06
Poslanec: Kuffa, Štefan (OĽANO)
Druh vystúpenia: Vystúpenie v rozprave

112. Ďakujem, ja len krátko, chcem podporiť kolegynku, aj napriek tomu, že som sa dopočul, že je to klopanie na otvorené dvere. Ja si to myslím, že nie je tomu tak, a už minimálne oceňujem, vysoko oceňujem to, že si všimla telesne postihnutých ľudí. Ono to nie je jednoduché byť na vozíku, byť slepý, byť hluchý, a pritom žiť v tejto spoločnosti a podľa možnosti, čo na, pokiaľ najmožnejšie je to možné, zle som sa vyjadril, prepáčte, aby tá kvalita života teda nebola znižovaná. Musím sa priznať, ja osobne, mňa to ani nenapadlo, že takýto problém môže byť, kde môžu mať tento problém hluchí a slepí alebo slabovidiaci a slabopočujúci, ale ja chcem podporiť kolegynku v tom, aby sa nevzdávala, aj keď to bolo odprezentované takto, že tento návrh zákona nebude podporený. Ja ho podporím, lebo ten úmysel vidím ten najlepší, aký len môže byť, a myslím si, že táto skupina ľudí a táto skupina občanov zaslúži si túto pozornosť. Veľakrát oni sú odkázaní na spôsob trávenia voľného času práve pri tých televíznych prijímačoch. Ja ho síce nemám ten televízor, ale na druhej strane ho neodcudzujem, hej, a pre mnohých hluchých a nevidiacich, no tak nejdú na operu, nejdú do divadla, do kina, ale sú doma, vo svojich obývačkách, sledujú televízne programy. A keď im môžeme skvalitniť ten príjem, ktorý sa vysiela skrz tieto televízory alebo vysielače, ak to správne hovorím, tak vyjdime v ústrety týmto ľuďom. Takže ja tu kolegynku Janku povzbudzujem, aby sa nevzdávala. Ďakujem pekne.
14. schôdza NR SR - 6.deň - B. popoludní
Dátum: 2013-02-06
Poslanec: Kuffa, Štefan (OĽANO)
Druh vystúpenia: Vystúpenie v rozprave

98. Ďakujem za slovo, pán predseda. Chcem reagovať hneď tuná na kolegu spravodajcu, ktorý hovoril, že tento zákon nebude mať vplyv na, teda, ako na, sociálny vplyv, nebude mať dopad na, tak, nie? Tak to bolo. Sociálny vplyv. Dovolím si povedať, že bude mať dopad, a poviem, že pozitívny. Myslím si, že veľa ľudí sa aj poteší, že to kilometrovné nebude sa tak sledovať, ale ono by najlepšie bolo, keby tie, tie osobné autá nemali ten, tie IDS-ká alebo tie čipy takzvané, ktoré sme tu hovorili. Ja osobne, ak budú vyrábať autá s týmito čipmi, budem radšej jazdiť na starom aute, akoby som mal jazdiť na takomto aute, kde ma bude cez nejaký inteligenčný dopravný systém, či ja budem v Bratislave, alebo v Košiciach, alebo budem ja neviem v Ženeve, alebo kdekoľvek a ma budú sledovať cez satelit, kde som. Ja si chcem vo svojom osobnom voľne aj oddýchnuť a nie že by ma ešte ktosi, neviem, či minister, alebo ktokoľvek, pozoroval, že kde sa pohybujem. Takže ja sa rozhodnem radšej potom jazdiť na starom aute, kde tieto čipy nebudú. Ja som hlasoval proti tomuto zákonu celkovo. A chcem podporiť aj tuná kolegu Hlinu, Hlina, Hlinu, pardon, sa ospravedlňujem, trošku som to skomolil trošku to meno, stáva sa to. Chcem ho podporiť a aspoň nech cez tento pozmeňovací návrh má to menší dopad, teda ten negatívny, pre obyvateľov tejto krajiny. A naozaj, aj ja som to vnímal, akoby to bola taká predpríprava na zavedenie mýta v podstate, hej. A to mýto by bolo také, že nezaplatíš paušálne diaľničnú nálepku alebo nezaplatíš na tých rampách, koľko prejdeš, ale ti pekne, jednoducho ti vyčíslime a vyúčtujeme, koľko si prešiel kilometrov. Prešiel si ja neviem 1 000 kilometrov, za 1 000 kilometrov zaplatíš daň, ak je to 50-tisíc, 100-tisíc, zaplatíš za toľko. Iné je to, viem si to predstaviť možno skôr, kde to mýto je zavedené, možno u tých prepravcov a tých nákladných áut. To by bolo čosi úplne iné, ale aby to nemalo naozaj ten negatívny dopad na konkrétne rodiny. Myslím si, že rodiny a rodinné rozpočty majú dosť iných výdavkov a nie platiť ešte nejaké takéto mýto navyše. Ďakujem.
14. schôdza NR SR - 6.deň - B. popoludní
Dátum: 2013-02-06
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

90. Ďakujem veľmi pekne. Ja som nehovoril o tom, že ministerstvo, keď pôjde na kontrolu do Jarovníc, aby trestalo, ale skôr, doplním to teda, aby sa naozaj sme sa na tom poučili, veď 1 181 aktivovaných ľudí v jednej malej obci, myslím si, že naozaj je to hodné zamyslenia. To je, áno, to už je veľký podnik, kde pracuje tisíc zamestnancov, takže nemal som to takto na mysli, ale treba sa nad tým zamyslieť a ja som to aj v tom kontexte ako povedal, že efektívnejšie prerozdeliť tie finančné prostriedky. Ja som to tak ani veľmi nekritizoval, ja som len hovoril ako ten návrh, že v podstate efektívnejšie využívať na aktívnu politiku trhu práce finančné prostriedky. Aktivačné práce nie sú tie, ktoré by vyriešili zamestnanosť v rámci celého Slovenska. Drobné obecné služby, a to či sa pracuje v intraviláne a extraviláne, ak je to drobná obecná služba a aktivovaní títo nezamestnaní a dlhodobo nezamestnaní, tak môžu vykonávať len pre tú konkrétnu obec. Oni nemôžu dokonca, to pre pána Martina Fecka, že nemôžu vykonávať ani pre inú obec a nemôžu ani vonku. A práve toto tuná navrhujú navrhovatelia, že by mohli pracovať práve aj pre tie štátne podniky, a to je práve ten extravilán, lebo ten potok je nad obcou a ten les je mimo obce, tak aby tam sa mohli viac, tak som to, tak to aj chápem, že tak to je. No a v lesoch, myslím si, že zostáva strašne veľa biomasy a tiež občas idem do toho lesa a keby aj tí nezamestnaní čistili tie lesy, nemusíme sa obávať, že tej biomasy by zostalo tam málo. Kedysi v lesoch sa pásol dobytok, ovce, kravy sa pásli v lese. Ten les bol čistý a ten les aj prosperoval, bol nádherný. Ďakujem.
14. schôdza NR SR - 6.deň - A. dopoludnia
Dátum: 2013-02-06
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

10. Ďakujem za slovo. Vážená pani podpredsedníčka, pán minister, milí kolegovia, kolegyne. Zdravé hospodárenie v lesoch, kolega sa to dotkol tuná v tej svojej pripomienke. Myslím si, že veľakrát by postačilo naozaj mať taký zdravý sedliacky rozum. Áno, veľmi častým javom je a zvlášť na jar, v jeseni je to menej, ale aj v jeseni sa to stáva, že horia nám lesné porasty. A to vďaka tomu, že v podstate podhorské a horské lúky nie sú dostatočne využívané, tak ako by mali byť. Aby boli pokosené, respektíve vypasené. Možnože to vyzerá veľmi smiešne, že tá ovca patrí tam na tú lúku, aby to vypásala, ale je to naozaj veľmi pravdivé. Nebyť takejto nezodpovednej našej práce alebo prístupu k tomuto a ľahostajnosti, tak jednoducho ani Krásna Hôrka by nevyhorela. Hej, je to síce, ten les je trochu ako ďalej, ale bolo by to spasené a vykosené. Myslím si, že treba sa starať aj o les tak, že tie priľahlé lúky a pasienky že budú vypasené. S tým sa veľmi stotožňujem. Ďalšia vec, ktorá tuná, jednak to by boli aj pracovné príležitosti. Jedna vec, ktorá ma mrzí, veľmi častým javom je to, že my drevo ako guľatinu vyvážame. Treba, aby naozaj sme sa na to viac zamerali, aby sme spracúvali to drevo, ja viem, že aj na vlákninu, tak ako to bolo spomenuté, ide do celulózky a podobne. Ale naozaj podľa možnosti, ak by sa to dalo aj všetko drevo spracovávať u nás na Slovensku, určite by to pomohlo riešiť našu nezamestnanosť a v tej prvovýrobe naozaj by vzniklo viac pracovných príležitostí, pritom netreba tam ani nejakú vysokú kvalifikáciu. Lesy patria nám všetkým a veľmi radi do tej prírody chodíme všetci.
14. schôdza NR SR - 5.deň - B. popoludní
Dátum: 2013-02-05
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

118. Ďakujem za slovo, pán predseda. Aj ja chcem vyjadriť úprimnú sústrasť týmto rodinám, ktorých sa dotklo toto nešťastie v Kurimanoch, najmä tým, kde otcovia rodín prišli o životy. Ale, samozrejme, aj je mi ľúto aj to, že boli aj tam ďalší zranení. Neviem si dostatočne predstaviť, že keď by som bol ministrom a stalo by sa to mne a bol by som ministrom dopravy, že by som neprišiel na miesto tragédie. To nie je ospravedlnenie. To, že dvaja iní ministri idú si dolámať nohy a idú na miesto tragédie. Ja sa pýtam, kde bol tento rezortný minister, ktorého sa to dotýkalo. Osobne si o ministrovi dopravy nemyslím, že je až taký dobrý manažér, keď na severovýchode zrušil vlaky na Slovensku a títo ľudia nemajú ako cestovať. Keď toto hovoríme, že to sú tie manažérske schopnosti, tak pre mňa toto manažérske schopnosti nie sú. V kultúrnych krajinách, naopak, na rozdiel od predrečníka si myslím to, že minister, akýkoľvek minister, pri takýchto tragédiách má zvážiť zotrvanie vo svojej pozícii, vo svojej funkcii. A to je jedno, že či to je teraz momentálne minister za SMER alebo by to bol ktokoľvek z pravice. Hovorí to aj nielen o celkovej kultúre, ale vôbec aj o kultúre tohto človeka. Na záver chcem len toľko spomenúť, že aj trest má výchovný účinok. Určite áno, lebo to je aj tá odmena, samozrejme, odmena aj pochvala, ale ak robíš čosi zlé a čosi si zbabral, má nasledovať tento trest. To je jednoducho vo výchove, takto to platí. Ďakujem pekne.
14. schôdza NR SR - 5.deň - B. popoludní
Dátum: 2013-02-05
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

29. Ďakujem za slovo. Aj pánu kolegovi za prezentovanie tuná týchto výmenných lístkov. Ja som len chcel tak doplniť, že skutočne v tej reálnej praxi okrem tej komunikácie cez výmenné lístky. Áno, veľakrát sú nečitateľné a tie odkazy vyzerajú veľmi vtipne, ale komunikujú lekári veľmi často priamo telefonicky. Ja neviem, možno že teraz tak si dovolím aj tak nesúhlasiť ako možno s tým kolegom. Ja skôr sa prikláňam za tie výmenné lístky, lebo si myslím, že sú prospešné. Tak ako som ja som to aj v tej rozprave tuto spomenul. Samozrejme, sú aj tieto nuansy, ktoré tu boli odprezentované, a nedá sa prečítať ten lístok. Alebo veľakrát je to neopodstatnené. Možno sestrička to medzi dvermi podá, ten lístok. Ale v mnohých prípadoch naozaj je to opodstatnené, aby tí odborní lekári špecialisti neboli zaťažovaní. Myslím si, že každý obvodný lekár, či je to pediater, alebo všeobecný lekár najprv toho svojho pacienta vyšetrí, vylieči ho. Teda ho lieči. A až potom ho posiela ku odborníkom. Ono je to tak, keď je to ten rodinný lekár, tak v zásade je to tak, že tí lekári nás už poznajú, hej, aj rodinných príslušníkov, aj podľa veľkosti topánok. A kto je hypochonder, tak toho tiež poznajú. Veľakrát už potom ten lekár prvého kontaktu takého hypochondra, no pošle ho aj na tie odborné vyšetrenia, ale už aj špecialisti sú otrávení z neho, že toľko každých len obťažuje a stále si len vynucuje, aby mu bola diagnostikovaná nejaká choroba. Ale myslím si, že veľakrát sa to odbúra, to zaťaženie práve cez výmenné lístky, aby sme neobťažovali špecialistov lekárov. Naozaj, trebárs kardiologické alebo nefrologické vyšetrenia, akékoľvek, gynekologické, aby sa šlo len v nevyhnutných prípadoch, kedy lekár prvého kontaktu to nezabezpečí.
14. schôdza NR SR - 5.deň - B. popoludní
Dátum: 2013-02-05
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

25. Pán kolega Raši, chcem vám povedať, ja som tak správne tiež orientovaný chlap, ale chcem vám povedať, že vás mám rád, aj si vás vážim, aj pani ministerku mám takisto rád a nie som do nej zamilovaný. Aj kolegov si vážim, aj vážim si aj váš názor, ale cez to všetko s ním nesúhlasím. Potrat alebo prerušenie tehotenstva, ako to delikatesne nazývame, nie je prerušením, ale ukončením, je to vražda, je to zabitie dieťaťa. Koniec. V tom sa nedá, v tom tehotenstve sa pokračovať nedá. Ja som nehovoril, a teda som nechcel ani to tak nejako veľmi porovnávať, že čo je lepšie. Hej. Vy ste boli ako študent pri tom potrate. No je mi to ľúto, keď vás takto nútili byť pri tom potrate, vidíte, slobodný tento, slobodné rozhodnutie dneska je také, že ako študent by ste to mohli aj odmietnuť, hej, lebo máte na to právo. A keď študentov nútime, aby boli pri tom potrate, tak je to čosi veľmi, veľmi zlé a negatívne. Registrácia týchto dvoch piluliek, dovolím si aj tak nesúhlasiť a poviem si znova tento názor, dostáva sa do rozporu s našou platnou legislatívou v tejto krajine, preto znova vyzývam aby ŠÚKL, ale aj pani ministerka konali v tejto veci a z tohto registra tieto dve pilulky boli vyškrtnuté, vymazané. Drzo to zaradíme medzi lieky, medzi lieky. Nerobme to! Naša budúcnosť, alebo budúcnosť tejto krajiny je práve v rodine tradičných hodnotách. Toto je naša budúcnosť. Nemusíme sa opičiť po Západe a všetko len tak servilne ako prijímať. Myslím si, že aj táto krajina, aj tento ľud tejto krajiny má ten potenciál a môže aj Európu, Európe ukázať aj smerovanie, aj to svetielko. Svetlo vychádza z východu, ešte stále to tak, chvalabohu, je. Oni na Západe len vidia, ako tá žeravá guľa zapadá, ale tým svetlom môže byť aj naša krajina pre celú Európu, aj iné krajiny. Ďakujem.
14. schôdza NR SR - 5.deň - A. dopoludnia
Dátum: 2013-02-05
Poslanec: Kuffa, Štefan (OĽANO)
Druh vystúpenia: Vystúpenie v rozprave

14. Dobrý deň, vážená pani predsedajúca, vážený pán minister, kolegovia, kolegyne. Ja len krátko chcem reagovať na tento tzv. antidiskriminačný zákon, ktorý nadväzuje na zákon o poisťovníctve. Chcem toľko povedať ja ako muž, ja sa necítim byť diskriminovaný tým, keď sú zmluvy so ženami výhodnejšie uzatvárané ako s nami mužmi. My muži možno naozaj aj na tých cestách veľakrát sa správame agresívnejšie, máme väčšie sklony k alkoholu ako ženy a tým pádom sú tu spojené aj možné riziká aj pri dopravných nehodách. Ak štatisticky je to vyhodnotené tak, že ženy sú v tomto smere lepšie, opatrnejšie, zodpovednejšie, ja ako muž chcem takto od tohto pultu povedať, ja sa vôbec preto necítim byť diskriminovaný. Pán minister, prepáčte, ale ja pri tomto návrhu zákona, ja budem hlasovať ako poslanec proti preto, aby som podporil ženy. Zdá sa mi tuná naozaj na jednej strane, že dávame do poriadku súlad s európskymi smernicami a na druhej strane, skutočná diskriminácia, ktorá sa tuná deje, a to nielen ako u nás, ale vôbec celkovo vo svete, tou sa v skutočnosti nezaoberáme. Toto ja nepovažujem za diskrimináciu. Ďakujem pekne.
14. schôdza NR SR - 4.deň - A. dopoludnia
Dátum: 2013-02-01
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

96. Ďakujem za slovo, ja len krátko. Nechýba tu len definícia farmy a farmára, ale sú tu aj súkromne hospodáriaci roľníci, o ktorých sa veľmi málo ako rozpráva. Sú to roľníci, ktorí majú menšiu výmeru tej pôdy, ale hospodária tu, a veľmi statočne a veľmi čestne. Ak sa naozaj potom, pán minister, bude uvažovať o tom, čo sa musí, hej, aby sme definovali, čo je farma a farmár, a aby sa to premietlo v tom zákone, tak aj títo súkromne hospodáriaci roľníci, drobní roľníci, ktorí majú menej možno veľakrát ako 100 hektárov, alebo 120 hektárov. Ja keď som mal možnosť s nimi komunikovať, hovoria, že od tých možno 70 do 100-120 hektárov oni sú schopní uživiť celú svoju rodinu, zamestnať 5-6 ľudí. To je ich názor, že takto by boli schopní ako uživiť svoje rodiny. A ak by to bola pravda, mohol by to byť naozaj veľký počet pracovných príležitostí aj pracovných miest v rámci Slovenskej republiky. Veľakrát je vidieť, že tá pôda naozaj nie je využívaná dostatočne, len sa mulčuje, kde sa ešte aspoň pokosí, zmulčuje, to je ešte lepší ten výsledok, ale mnohé lány a mnohé role sú zarastené burinou. Myslím si, že na týchto ľudí aby sme tuná nezabúdali. Ďakujem.
14. schôdza NR SR - 4.deň - A. dopoludnia
Dátum: 2013-02-01
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

74. Ďakujem za slovo. Ja len tak krátko. No, naozaj to zaberanie najkvalitnejšej poľnohospodárskej pôdy na Slovensku, je to zjavné za tých posledných 20 rokov dozadu, by som to tak povedal, nebudem to hovoriť, kto je na vine alebo jak. My všetci sme na vine tomu, lebo tá Trnavská tabuľa alebo tá Podunajská nížina, kde je vysoko úrodná pôda, aby sa tu stavali logistické centrá, výrobné haly na takejto ploche, no je to veľmi na zváženie. Máme, naozaj, to Slovensko je tak členité, tak fascinujúce, tak aj hovorím, tak v podstate sú tu lokality a je tu pôda, ktorá má nízku bonitu, kde by bolo vhodné, aj tieto firmy aby vznikali a možno aj logistické centrá a výrobné haly, kde by sme zároveň mohli riešiť aj zamestnanosť v chudobných regiónoch a zase na druhej strane chránili by sme si vzácnu pôdu. Naozaj, myslím si, že naši poľnohospodári, chcem im aj touto cestou poďakovať, ešte stále dokážu vyprodukovať veľmi kvalitné výrobky. Skutočne, ja si myslím, že my sme schopní konkurovať aj svetu. Možno Francúzi a Nemci by ich predávali ako biopotraviny, tie, ktoré ako dopestujú. Myslím si, že to Slovensko ešte stále je dobré, čo sa týka poľnohospodárskej výroby. Ďakujem pekne.
14. schôdza NR SR - 4.deň - A. dopoludnia
Dátum: 2013-02-01
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

54. Ďakujem za slovo. Si dovoľujem tak ešte tú rozpravu doplniť o jeden taký môj vlastný osobný postreh, ako by sa mala teda aj tá poľnohospodárska pôda chrániť na Slovensku. Okrem iného to je aj to, ja viem, že je to potrebné dať do súladu možno s normami a smernicami Európskej únie, ale aby sa nedostávala táto pôda aspoň na nejaký čas do rúk cudzincov, ktorí jednoducho zo špekulatívnych dôvodov prichádzajú k tejto pôde a na nej nehospodária. Potom pán kolega Fecko, samozrejme, si všíma aj to, aj ja si to všímam a je to veľmi bolestivé, keď veľké lány a veľké polia a sú zaburinené a zaťažujú aj životné prostredie. Zároveň využijem túto príležitosť a chcel by som povedať a nadviazať, aj pán kolega Záhumenský keď tu rozprával, tie hypermarkety a reťazce kde v podstate zlikvidovali drobných obchodníkov. Rovnako je to aj v poľnohospodárstve u nás na Slovensku. Sú poľnohospodári, bývalé družstvá, možnože to teraz veľmi zle to nejak vyznie, to by som nebol nerád, ale obhospodarujú tisíce hektárov a jednoducho sú tu súkromne hospodáriaci roľníci, na ktorých sa zabúda. Myslím si, že keby táto pôda bola tak distribuovaná aj medzi týchto roľníkov, oveľa efektívnejšie by sa táto pôda, aj ekologickejšie aj potraviny by sa vyrábali, aj táto pôda by bola oveľa efektívnejšie využívaná. Ak sú tuná zmluvy, ktoré trvajú 5 alebo 10 rokov a začínajúci mladý poľnohospodársky inžinier chcel by súkromne hospodáriť na takejto pôde, on sa k nej nedostane. Prečo? Lebo oni majú ako prednostné práva a tu je istým spôsobom monopol, ktorý je tu vytvorený. Treba sa aj nad tým zamyslieť. A to sú pracovné príležitosti v prvovýrobe, jak v poľnohospodár... No nestihnem. Ďakujem.
14. schôdza NR SR - 4.deň - A. dopoludnia
Dátum: 2013-02-01
Poslanec: Kuffa, Štefan (OĽANO)
Druh vystúpenia: Vystúpenie s faktickou poznámkou

26. Ďakujem za slovo, vážená pani podpredsedníčka, chcem reagovať na predrečníka. Kvalitné potraviny sú vážnou vecou a skutočne od toho sa aj odvíja zdravie našich občanov. Veľmi úzko to súvisí aj s rezortom zdravotníctva, tak je to aj nevyhnutné, aby sme dbali na to, aké naši obyvatelia, teda akú majú výživu. Tie rezíduá v mäse, určite to nikto by si tuná neprial a nežiadal, alebo nechceme to, aby sa tuná vyskytovali a takého mäsá žeby sme konzumovali. Definovať to, čo je slovenské, tak pán kolega Simon to tuná aj naznačil, vytvoriť tú kategorizáciu, hej. Tak treba, aby možno, pán minister, máte celý ansábel, tak aby sa nad tým zamyslel a naozaj to, o čo v podstate úprimne nám všetkým ide, ako o dobro veci, tak aby to aj nastavili v tom zákone tak. Obchodné pravidlá porušujú veľmi často obchodné reťazce. Naozaj, ako to kolega Simon spomenul, 1 000 eur pre nejaký obchodný reťazec, to nie je žiadna pokuta. Ja neviem, ja som si položil pri tom aj takú vnútornú otázku, že teda o čo tu v podstate ide. O dobro veci alebo o tie pokuty, že by sme vyberali? Lebo ak takúto pokutu dostane naozaj nejaký malý obchodník kdesi na dedine, tak 1 000-eurová pokuta ho zničí. Ak ju dostane dvakrát, tak ešte aj exekútor mu všetko zrekviruje, aj jeho dom. Alebo potom som si položil otázku, hádam je to počítaný príjem do štátneho rozpočtu? Lebo máme tam takú položku. Príjmom štátneho rozpočtu sú aj pokuty. Myslím si, že tie tabule hanby, ktoré eventuálne by tu mohli byť, boli by veľmi účinné. Ja by som to veľmi rád aj podporil, lebo je to oveľa účinnejšie ako, ja neviem, možno aj 10-tisícová pokuta. Napísať to hneď aktuálne, myslím si, že bola by to veľmi dobrá myšlienka aj dobrá vec. Ďakujem.